קטלינה סנדינו מורנו

קטלינה סנדינו מורנו (בספרדית: Catalina Sandino Moreno; נולדה ב-19 באפריל 1981) היא שחקנית קולנוע קולומביאנית, מועמדת פרס אוסקר לשחקנית הטובה ביותר עבור תפקידה בסרט "מריה הלבנה" משנת 2004.

 ראשית חייה 
מורנו נולדה בבוגוטה, קולומביה למשפחה ממעמד הביניים. אביה וטרינר ואמה פתולוגית. למדה בבית הספר סנט ג'ורג' שבעיר הולדתה. לפני קריירת המשחק, למדה פרסום באוניברסיטה האפיפיורית חווריאנה  בקולומביה. היא למדה משחק במהלך לימודיה בתיכון ב"אקדמיה לתיאטרון על שם רובן די פייטרו" באזור מגוריה.

 קריירה 
.בשנת 2004 עברה מורנו להתגורר בניו יורק ונבחנה לתפקיד הראשי בסרט "מריה הלבנה", לבסוף מורנו קיבלה את התפקיד וגברה על למעלה מ-900 שחקניות אחרות עבור התפקיד. בסרט גילמה את דמותה של מריה אלברס, נערה קולומביאנית צעירה בעלת כוחות נפש גדולים ובעלת רצון לעצמאות כלכלית. בניסיונותיה למצוא דרך לברוח מקולומביה לארצות הברית נענית מריה להצעה מפתה ומוצאת עצמה בלב ליבה של התעשייה להברחת סמים. על תפקידה קיבלה מורנו מועמדות לפרס אוסקר לשחקנית הטובה ביותר, והפכה לשחקנית הקולומביאנית הראשונה בהיסטוריה שמועמדת לפרס זה, כמו כן הפכה מורנו לשחקנית הראשונה שמקבלת מועמדות לפרס זה כאשר היא מדברת לאורך הסרט בשפה הספרדית.

בשנת 2008 גילמה את דמותה של אלדיה מרץ דה גווארה, אשתו השנייה של המהפכן ארנסטו צ'ה גווארה (בניסיו דל טורו) וחיילת בצבא הקובני בסרטו של סטיבן סודרברג "צ'ה".

בשנת 2014 גילמה את לואיזה בסרט הפשע "שנה קשוחה מאוד" בבימויו של ג'יי. סי. צ'נדור. בשנת 2017 שיחקה בסרט האימה "התגלמות הרוע", לצד קאריס ואן האוטן וארון אקהרט.

בשנת 2022 החלה לשחק בסדרת המסתורין והאימה "אין מוצא" של רשת Epix בתפקיד טביתה מתיוס, אשתו של ג'ים מתיוס.

 חיים אישיים 
בשנת 2006 נישאה לחשמלאי הקולנוע האמריקאי דייוויד אלוול בקולומביה, לאחר שהכירו על סט הסרט "מריה הלבנה" בשנת 2004.

מורנו היא המנכ"לית של חברת El Delirio Productions, חברת הפקות שממוקמת בלוס אנג'לס ובבוגוטה.

מורנו נכנסה לרשימת "50 האנשים היפים ביותר בעולם" של מגזין "פיפל" בשנת 2005.

 פילמוגרפיה 
 קולנוע 
+שנהסרטתפקידהערות2004מריה הלבנהמריה אלברס2006מסע אל סופו של הלילהאנג'יפריז, אני אוהב אותךאנהפאסט פודסילביההמדינה החמהשרה2007Heart of the Earthבלנקה בוסקואהבה בימי כולרההילדברנדה סאנצ'ס2008צ'האליידה מארץ'2010דמדומים 3: ליקוי חמהמריהללא קרדיט2012For Greater Gloryאדריאנה2013Magic MagicברברהRoaמריה דה רוזהA Stranger in Paradiseג'ולסMedeasכריסטינה2014על דלתו של השטןליימזיעיםכרמןשנה קשוחה מאודלואיזה2016משמורתשרההתגלמות הרוע קמילה מרקז2020The Quarryסיליה2021Barbariansאווה2023לילה שקטסאיה גודלאק2025ג'ון וויק מציג: בלרינהלנה2026המכהבלשית "לולו"TBAThe Mystery of Casa Matusitaלוסי בראוןהסנדקיתגריסלדה בלנקו

 טלוויזיה 
+שנהסדרהתפקידהערות2013הגשראלמה רואיז9 פרקים2014רד בנד סוסייטיאווה פלסיוס3 פרקים2015East Los Highאמא של אדי4 פרקיםהשמיים נופליםאיזבלה6 פרקים2015–2019הרומןלואיזהתפקיד משני (עונות 2–5); 28 פרקים2016סודות משפחתיים (אנ')כריסטינה מורלס6 פרקים2019חדר 104מריהפרק: "Rogue"2022–הווהאין מוצאטביתה מת'יוסתפקיד ראשי (3 עונות); 30 פרקים

 פרסים ומועמדויות 
+שנהמסגרתקטגוריהעבודה מועמדתתוצאהסימוכין2004פסטיבל ברליןפרס דוב הזהב לשחקנית הטובה ביותרמריה הלבנהפרס אינדפנדנט ספיריטהשחקנית הטובה ביותרפרס גות'הםשחקנית פורצת דרךטקס פרסי אוסקרהשחקנית הטובה ביותרפרסי איגוד מבקרי הקולנוע האמריקאיהשחקנית הטובה ביותר (אנ') פרס סטלייטפרס גילדת שחקני המסך

 קישורים חיצוניים 

קטגוריה:שחקניות קולנוע וטלוויזיה קולומביאניות
קטגוריה:זוכי פרס גות'הם: שחקנים
קטגוריה:אמנים קולומביאנים
קטגוריה:ילידות 1981